Tervetuloa katsomaan ohjelmasarjaa Katselkaa Herran tekoja
Ohjelmasarjassa kerromme Jumalan ihmeellisistä teosta.
Monesti on tapahtunut niin, -
kun Jumala on kutsunut jonnekin, ja puhunut jostakin asiasta meille, -
ja olemme menneet paikkoihin, mistä Jumala on puhunut, -
niin luulenpa, ettei siellä olisi tapahtunut yhtään mitään, -
ellemme olisi olleet avaamassa suutamme alttiina, rukoillen siellä, -
avaamassa suuta siinä hetkessä, kun suu piti avata.
Meidän siis tuli olla alttiita siihen tehtävään, mihin Jumala meidät kutsui.
Koska Jumala lähetti meidät Jeesuksen kautta, Hän sanoi: -
"Menkää kaikkeen maailmaan, saar- natkaa evankeliumia kaikille luoduille."
Se on meidän tehtävä, ensisijainen tehtävämme.
Ei kannata hengellisessä työssä miettiä sitä, mitä siitä itse saa, -
tai saako siitä palkkaa, tai saako rahoja takaisinkaan, -
niitä, mitä on mahdollisesti maksanut ajaessaan sinne -
tai antaessaan jotakin tai tehdessään jotakin, -
koska Jumalan valtakunta toimii niin, että antaessaan saa.
Meidän ei tarvitse katsella ja miettiä sitä inhimillistä puolta -
vaan uskon kautta kulkea sitä kohti, mitä Herra on puhunut.
Herra on luvannut pitää meistä huolen.
Pietarilta Jeesus kysyi: -
"Simon, Johanneksen poika, rakastatko minua?"
Pietari vastasi: "Rakastan, Herra; sinä tiedät, että olet minulle rakas."
Jeesus sanoi hänelle: "Kaitse minun lampaitani".
Jeesus sanoi uudestaan, Hän kysyi kolme kertaa, -
Pietari vastasi Hänelle aina: "Olet minulle rakas".
Jeesus aina sen jälkeen sanoi: -
"Kaitse minun lampaitani, ruoki minun lampaitani".
Tämä oli se, mitä Jeesus halusi Pietarille kertoa.
Jos Jeesus on sinulle rakas, niin tee sitä, mitä Jeesus tahtoo.
Saat kokea siinä ihmeellistä rakkautta, vastavuoroisessa rakkaudessa.
Jeesuksen rakkaus tulee sinulle, sinun rakkautesi Jeesukselle.
Se vasta on todellista rakkautta, kun se on kahdenvälistä rakkautta.
Tässä Jumalan valtakunnan työssä -
ei ole ongelmallista sekään, mikä nimesi on.
Katsoimme Eduskuntatalon edessä Svinhufvudin patsasta.
Mietin, että siinä on Suomen kansan päämies -
ja hänen nimensä on suomeksi käännettynä sianpää.
Ei mikään kovin hieno nimi, mutta silti hän oli Suomen Presidentti.
Ei ole merkitystä, mikä sinun nimesi on, tai minkä näköinen sinä olet.
Änkytysvikakaan ei ole ongelma, eikä mikään vika ole ongelma.
Sellainen mies kuin Smith Wigglesworth oli Jumalan palvelija.
Hänellä oli änkytysvika, mutta hän halusi silti palvella Jumalaa.
Hänestä tuli voimallinen Jumalan mies.
Oli voimallisesti Jumalan käytössä.
Hänestä voisin sanoa, kun koen, että tulee kertoa, -
että hän sai Herralta sanan, aikana jolloin tuli uusia seurakuntia, -
uusia nimiä, uusia seurakuntia syntyi, -
mutta tulee sellainen aika, jolloin uskovat, -
jotka uskovat Jumalan Sanaan ja Pyhään Henkeen, ne yhdistyvät.
Tällainen herätys on myös tulossa.
Se oli minusta mielenkiintoista, koska tässä on se Jumalan suunnitelma, -
että he voivat olla yhtä, jotka ovat Hengessä yhtä.
Ne jotka uskovat, tulevat Jumalanpalveluksessa yhteen -
Sanassa ja voimassa. Heillä on molemmat.
Jumalan sana, ehtymätön Jumalan sana, -
joka on Jumalan virheetön sana, ja Hänen Pyhä Henkensä, -
joka on puhdas. Kun Jumala saa näiden kautta vaikuttaa meissä,-
siinä on herätyksen Henki, ihmeellinen Henki.
Aina on tilaa ihmiselle, joka haluaa palvella.
Jumalalla on sinulle tilaa, jos haluat palvella Häntä.
Ihmiselle, joka haluaa ottaa eikä antaa, ei valitettavasti ole paljon tilaa.
Jos haluat antaa enemmän kuin ottaa, Jumala tahtoo myös sinulle antaa.
Se on ihmeellistä. Sisu-poikamme kysyi minulta, -
tai sanoi: "Olen rukoillut, että päästäisiin käymään leikkipaikalla".
Oltiin oltu evankeliumin työssä ja hän toivoi pääsevänsä leikkipaikalle.
Sanoin Sisulle: "Jos rukoilet ensin, että voisit olla Jumalan käytössä, -
Jumala tulee varmaan viemään sinut myös leikkipaikalle."
Monesti on käynyt, että Hän on johdattanut parhaita asioita matkoilla.
Pojatkin on saanut sanoa: "Jumala antoi ihan parhaan asian meille."
Monesti on käynyt se, mitä ei oltaisi osattu ajatellakaan.
Jumala antaa sille, joka haluaa Häntä palvella.
Kerran olimme täällä Helsingissä. Kävelin yksin Helsingin katuja -
ja rukoilin: "Jospa saisin näihin koteihin viedä evankeliumia."
Helsinki on minulle aika vieras mutta ajattelin; -
täällä paljon ihmisiä, jotka eivät tiedä Jeesuksesta mitään.
He ovat kuulopuheista kuulleet -
eivätkä oikeasti ymmärrä yhtään mitään, eivät tunne elävää Jeesusta.
Pitävät Jeesusta uskontona, käsittelevät asioita oudolla tavalla.
He eivät tunne elävää Jumalaa. Jospa saisin jotain heille puhua.
Olen onnellinen, kun saan television välityksellä -
olla helsinkiläisille puhumassa Jeesuksesta.
Tämä on ihme, Jumalan teko.
Se lähti siitä, kun halusin kertoa jollain tavalla ihmisille Jeesuksesta.
Tämä on minulle ihme, että saan täällä kameran edessä puhua.
En mielestäni ole sellainen ihminen, joka kuuluisi kameran eteen.
Saan silti puhua Jeesuksesta. Ihmeellistä se on.
Olkoon Jeesus elämääsi johdattamassa, -
että saisit palvella Herraa, minne ikinä Hän sinut viekään.
Hänellä on paljon mahdollisuuksia palvelijoille, jotka rakastavat häntä -
niin kuin Hän on rakastanut meitä. Aamen.
Sain erään sisaren kautta rohkaisun sanoja Raamatusta.
Luen niitä tässä.
1. Piet 1:6-7: -
"Sentähden te riemuitsette, vaikka te nyt, jos se on tarpeellista, -
vähän aikaa kärsittekin murhetta moninaisissa kiusauksissa, -
että teidän uskonne kestäväisyys koetuksissa havaittaisiin -
paljoa kallisarvoisemmaksi kuin katoava kulta, -
joka kuitenkin tulessa koetellaan, ja koituisi kiitokseksi, ylistykseksi -
ja kunniaksi Jeesuksen Kristuksen ilmestyessä."
Haluaisin rohkaista ja jakaa teillekin, -
kuinka Jumala antaa paljon enemmän kuin maailma antaa.
Kun on kokenut ajoittain kiusauksia, ja on Jeesuksen nimessä torjunut ne, -
niin Jumala on antanut paljon enemmän.
Raamattu sanookin: "Etsikää sitä, mikä ylhäällä on."
Meidän tulisi tavoitella taivaallisia asioita, -
taivaallista rikkautta, joka kestää.
Ajattelen, että tämä ei ole varsinaisesti vaihtokauppaa, -
että luovun jostain himosta, synnistä, synnin hetkellisestä nautinnosta, -
ja sitten saan palkaksi siitä samatien jonkin siunauksen.
Ajattelen, että Jeesus kutsuu meitä antautumaan Hänelle.
Kun minä annan itseni kokonaan, koko sydämeni, koko elämäni Hänelle,
Hän siunaa minun elämäni ja antaa paljon enemmän tilalle.
Ei me oikeasti jouduta luopumaan tai luovuttamaan mitään arvokkaasta -
verrattuna siihen, mitä Jumala antaa.
Jumalan rikkaudet, hengelliset aarteet, joilla Hän siunaa meitä, -
ovat paljon suurempia, moniulotteisempia, -
ne on kestävämpiä, kannattavampia.
Muistan, kun eräänkin kerran sanoin kiusaukselle ei Jeesuksen nimessä, -
vaikka se yritti joka suunnasta kiusata, saada minut lankeamaan.
Taistelin sitä vastaan, ja olen iloinen, että olen löytänyt Jeesuksen -
ja Jeesuksen nimen voiman, -
saanut tulla kokemaan Jeesuksen veren voiman.
On mahtavaa huomata, että kun sanoo: -
"Jeesuksen nimessä väisty", se väistyy.
Sen lisäksi, Jumala alkoi pikkuhiljaa avaamaan Sanaansa.
Tietenkin turvauduin siihen, etsin Jumalaa ja hain Hänen läsnäoloaan.
Kaipasin ja janosin, ja edelleenkin kaivataan ja janotaan, -
että Hän saisi puhua ja Hänen olemuksensa saisi meitä vallata.
Hänen kirkkautensa saisi valaista meitä, ja kauttamme loistaa muille.
Jumala alkoi avata Hänen Sanaansa, -
ja Raamatun jakeista, yksittäisistä lauseista, -
löytyi niin ihmeellisiä, ihania kohtia, että ajattelin, -
etten saa tarpeekseni tästä Kirjasta, -
tarpeekseni lukea tätä Jumalan ihmeellistä sanaa.
Kiitos Pyhälle Hengelle, joka avaa Sanaansa. Siitä minä iloitsen.
Voisimme rukoilla vielä yhdessä ohjelman loppuun.
Sydämelläni on erityisesti kaksi sisarta, molempien nimet on T.
Olkoon, Herra, nämä sisaret sinun rakkaissa käsissä tällä hetkellä.
Herra, jos saamme yhdessä rukoilla, näiden sisarten puolesta, -
jotka olet laskenut minulle ikään kuin kivun aiheeksi, taakaksi, -
kuitenkin niin suloiseksi kuormaksi, -
että se tuntuu, kuin sinun tahtosi olisi minulle rakas.
Herra me kannamme iloiten lähimmäisiämme, -
ystäviä, jotka olet tähän rukoushetkeen laskenut, -
Isä me luovutetaan heidät sinulle.
Tässä on nämä sisaret, jotka etsivät sinun tahtoasi elämässään.
Isä, sinä tiedät heidän rukousaiheensa. Pyydän, siunaa heitä.
Jokaisen katsojan tilanteen Sinä näet, Herra.
Pyydän, anna voimaa taistella, erityisesti tässä maailmanajassa, -
kun tulee kaikkia houkutuksia aina vaan enemmän ja enemmän.
Anna yhä enemmän meille voimaa taistella kaikkia kiusauksia vastaan -
ja Herra tee tunnetuksi nimesi voima.
Tee tunnetuksi ja rakkaaksi jokaiselle katsojalle Jeesus-nimi.
On Jeesus-nimi ihanin, ei ole mitään sen vertaista.
Kiitos Jeesus siitä, että me saadaan katsella Sinun tekojasi.
Tekstitys: Kati Lakanen